Genestel op die rand van die Waterberg-Biosfeer lê Bergsig Lodge, 'n 1000 hektaar wildsplaas. Hier kan gaste en reisigers in 'n knus atmosfeer die hitte van die Limpop-Bosveld geniet in ware Afrikastyl. Benut die geleentheid om uit die besige stadslewe te ontsnap en beleef 'n unieke Afrika-ervaring.
Ervaar die warm atmosfeer van die malariavrye Bosveld waar dit in die somer wemel met nuwe lewe. Die gematigde winters is 'n welkome teenstelling met die koue hoëveld. Bergsig Lodge is net drie ure se ry van Gauteng af. Hierdie 14-bed lodge kan tot 28 persone in moderne, dog Afrikastyl eenhede akkommodeer. Alle eenhede is en suite en het lugversorging. Die lodge is uitsluitlik ingerig vir selfsorg.
Vroegoggend en laatmiddag kan wildsritte onderneem word of onderneem 'n staptog om nader aan die natuur te kom. Op die ekovriendelike plaas kan verskeie spesies vlaktewild; ongeveer 250 voëlspesies en 150 boomspesie gevind word.
Bergsig Lodge is ideaal geleë vir 'n wegbreek, private konferensies of spanbougeleenthede.
So, bring jou familie en vriende, sit agteroor met jou voete in die lug, staar na die melkweg saans, hoor die roep van 'n groenvlekduif en raak verlief op die Bosveld.
© 2019 Copyright Bergsig Lodge. All Rights Reserved. Website designed and hosted by LIT Creations. You are visitor number: 48347